Ġuvni ta’ 22 sena residenti l-Mosta, jinsab fil-periklu tal-mewt wara li sofra xi ġrieħi f’rasu waqt argument ġo stabbiliment tad-divertiment is-Sibt, għal ħabta tat-tlieta u nofs, fi Triq San Ġorg, San Ġiljan. Minn stħarriġ preliminari jirriżulta li l-ġuvni, kien ma’ ħabib tiegħu, ta’ 20 sena, residenti l-Mosta ukoll fejn allegatament intlaqat minn tazza. Fuq il-post issejħet ambualnza fejn ħadet lill-ġuvni l-Isptar Mater Dei sabiex jingħata l-kura meħtieġa. Bil-każ ġie nfurmat il-Maġistrat tal-Għassa, li ħatar diversi esperti sabiex jassistuħ fl-inkjesta.